CELEX: 
Language: lt
Date: 2021-10-29 00:00:00
Title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamas Įgyvendinimo reglamentas (ES) 2018/764 dėl Europos Sąjungos geležinkelių agentūrai mokamų mokesčių bei rinkliavų ir jų mokėjimo sąlygų

KOMISIJOS ĮGYVENDINIMO REGLAMENTAS (ES) …/...
            
            
               XXX
            
            
               kuriuo iš dalies keičiamas Įgyvendinimo reglamentas (ES) 2018/764 dėl Europos Sąjungos geležinkelių agentūrai mokamų mokesčių bei rinkliavų ir jų mokėjimo sąlygų
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2016 m. gegužės 11 d. Europos Parlamento ir Tarybos reglamentą (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004
                  1
               , ypač į jo 80 straipsnio 1 dalį,
            
            
               kadangi:
            
            
               (1)Komisijos įgyvendinimo reglamentu (ES) 2018/764
                  2
                nustatyti Europos Sąjungos geležinkelių agentūrai (toliau – Agentūra) už tam tikros Reglamente (ES) 2016/796 nurodytos veiklos vykdymą ir kitų paslaugų teikimą mokami mokesčiai ir rinkliavos; 
            
            
               (2)nors didesnė su Agentūros veikla susijusių išlaidų dalis dengiama iš ES biudžeto, Reglamento (ES) 2016/796 80 straipsnio 2 dalies pirmoje pastraipoje reikalaujama, kad Agentūra rinktų mokesčius ir rinkliavas už transporto priemonių (tipo) leidimų, bendrų saugos sertifikatų ir Europos geležinkelių eismo valdymo sistemos (ERTMS) patvirtinimų išdavimą, taip pat už kitų paslaugų teikimą. Pagal Reglamento (ES) 2016/796 80 straipsnio 3 dalį mokesčių ir rinkliavų dydis turi būti toks, kad būtų užtikrinta, jog iš jų gaunamų įplaukų pakaktų visoms Agentūros atliktų užduočių ir suteiktų paslaugų sąnaudoms padengti;
            
            
               (3)pagal Įgyvendinimo reglamento (ES) 2018/764 10 straipsnį Komisija mokesčių ir rinkliavų tvarką turi įvertinti kartą per finansinius metus. Šis vertinimas turi būti grindžiamas ankstesnių Agentūros finansinių rezultatų vertinimu ir jos parengta būsimų išlaidų ir įplaukų sąmata. Remdamasi Agentūros finansinių rezultatų ir prognozių vertinimu, Komisija prireikus turi persvarstyti mokesčius ir rinkliavas. Siekiant palaipsniui pereiti prie fiksuotų mokesčių, Komisija šį reglamentą turi peržiūrėti ne vėliau kaip iki 2022 m. birželio 16 d.; 
            
            
               (4)2018 m., kai buvo priimtas Įgyvendinimo reglamentas (ES) 2018/764, patikimų finansinių duomenų trūko, nes Agentūra dar nebuvo pradėjusi nagrinėti paraiškų. Nuo 2019 m. Agentūros metinėse ataskaitose, nurodytose Reglamento (ES) 2016/796 51 straipsnio 1 dalies a punkte, nustatyta, kad vykdydama savo, kaip Sąjungos institucijos, atsakingos už Reglamento (ES) 2016/796 14, 20, 21 ir 22 straipsniuose nurodytas sertifikavimo ir leidimų išdavimo užduotis, funkcijas, Agentūra susiduria su dideliu ir pasikartojančiu neigiamu biudžeto disbalansu. Šį disbalansą lemia nepakankamas pagal Reglamento (ES) 2016/796 80 straipsnio 2 dalį renkamų mokesčių ir rinkliavų dydis siekiant kompensuoti išlaidas, susijusias su paraiškų nagrinėjimu ir paslaugų teikimu; 
            
            
               (5)kad Agentūra galėtų padengti paraiškų nagrinėjimo išlaidas, jas iš dalies turėjo padengti Sąjungos biudžetas. Be to, siekdama subalansuoti savo biudžetą, Agentūra turėjo labai sumažinti veiklą, išskyrus tą, kuri finansuojama iš mokesčių ir rinkliavų. Remiantis Agentūros metiniais bendraisiais programavimo dokumentais, prognozuojama, kad 2021 ir 2022 m. finansinė padėtis bus panaši. Todėl būtina peržiūrėti Agentūros mokesčių ir rinkliavų tvarką; 
            
            
               (6)būtina padidinti valandinį tarifą, kuris šiuo metu yra mažesnis už Agentūros patiriamas valandines išlaidas, susijusias su sprendimų pateikimu pareiškėjams dėl leidimų, sertifikatų ir patvirtinimų. Todėl Įgyvendinimo reglamente (ES) 2018/764 nustatytus tarifus reikėtų peržiūrėti, kad jie padengtų metines išlaidas, kurias Agentūra patiria nagrinėdama paraiškas ir suteikdama galimybę visiems pareiškėjams, kurie kreipiasi į Agentūrą dėl Europos transporto priemonių leidimų, bendrų saugos sertifikatų ir ERTMS projektų patvirtinimų, naudotis vieno langelio principu veikiančia sistema;
            
            
               (7)Agentūra renka mokesčius ir rinkliavas tik pagal valandinį tarifą, apskaičiuojamą pagal laiką, skirtą jos sprendimams priimti ir paslaugoms teikti. Siekiant dar labiau sumažinti administracinę naštą ir padidinti numatomų išlaidų už kiekvieną paraišką nuspėjamumą visų dalyvaujančių šalių labui, reikėtų nustatyti fiksuotų mokesčių tvarką. Be to, nuo 2019 m. Agentūra įgijo patirties ir nustatė pakankamai patikimą vidutinių atskirų paraiškų nagrinėjimo sąnaudų apskaičiavimo metodiką. Todėl fiksuoti mokesčiai turėtų būti taikomi už paraiškų, susijusių su transporto priemone ar jų serija, kuri laikoma atitinkančia anksčiau patvirtintą transporto priemonių tipą, nagrinėjimą pagal Europos Parlamento ir Tarybos direktyvos (ES) 2016/797
                  3
                25 straipsnio 1 dalį; 
            
            
               (8)nors vieno langelio principu veikianti sistema yra nemokama, jos techninės priežiūros ir plėtojimo išlaidos yra didelės. Todėl mokesčiai taip pat turėtų būti mokami už naudojimąsi vieno langelio principu veikiančia sistema, kai per ją teikiamų paraiškų adresatas yra Agentūra. Pareiškėjai turėtų mokėti fiksuoto dydžio mokesčius, kurių dydis priklauso nuo paraiškų poveikio vieno langelio principu veikiančios sistemos įrangai, atsižvelgiant į įkeltus ir saugomus dokumentus, naudojamas funkcijas ir informacijos mainus, taip pat jis yra proporcingas bendroms numatomoms atitinkamo sprendimo priėmimo išlaidoms. Be to, kai paraiška dėl atitikties transporto priemonių tipui pateikiama Agentūrai, mokestis už naudojimąsi vieno langelio principu veikiančia sistema turėtų būti įtrauktas į bendrą mokestį už transporto priemonių leidimų išdavimą, kuriam taikomi fiksuoti mokesčiai;
            
            
               (9)nustatant mokesčius ir rinkliavas reikėtų atsižvelgti į ypatingą labai mažų, mažųjų ir vidutinių įmonių padėtį. Todėl joms turėtų būti taikomas konkretus sumažinimas;
            
            
               (10)pagal Reglamento (ES) 2016/796 80 straipsnio 3 dalies pirmą pastraipą visi mokesčių ir rinkliavų dydžio nustatymo kriterijai ir metodika grindžiami principu, kad iš jų gaunamos įplaukos turėtų padengti visas suteiktų paslaugų sąnaudas, vengiant deficito arba didelio pertekliaus susidarymo; 
            
            
               (11)Įgyvendinimo reglamento (ES) 2018/764 taikymo patirtis parodė, kad mokesčių ir rinkliavų mokėjimo sąlygos turėtų būti modernizuotos ir pakoreguotos, kad būtų sumažinta rizika, jog mokesčių nesumokės pareiškėjai, kurių finansiniam pajėgumui kyla pavojus, ir trečiosiose šalyse įsisteigę pareiškėjai, kurių atžvilgiu Agentūra neturi tinkamų teisinių vykdymo užtikrinimo priemonių. Siekiant sumažinti pavėluoto mokėjimo arba nesumokėjimo riziką, Agentūra mokėtinoms sumoms sumokėti skirtas sąskaitas faktūras turėtų išrašyti ankstyvame paraiškų teikimo proceso etape. Ji suteikia galimybių mokėti internetu;
            
         
         
            
               (12)kadangi mokesčiai ir rinkliavos didžiąja dalimi atspindi Agentūros išlaidas personalui ir susijusias tiesiogines išlaidas, susijusias su Reglamento (ES) 2016/796 80 straipsnio 2 dalyje nurodyta veikla, Agentūra turėtų kartą per finansinius metus indeksuoti atitinkamas sumas, atsižvelgdama į infliacijos lygį ir metinį Agentūros darbuotojų atlyginimų atnaujinimą, remdamasi patikimais duomenimis;
            
            
               (13)Agentūra turėtų visapusiškai siekti ekonominio efektyvumo ir todėl nuolat stengtis tobulinti procesus, taikomus vykdant Reglamente (ES) 2016/796 nustatytas užduotis, ir visų pirma užtikrinti, kad užduočių apimtis atitiktų turimus išteklius. Tokiu būdu turėtų būti sukurta tikra bendra Europos geležinkelių erdvė ir atsižvelgta į ES geležinkelių politikos tikslus, susijusius su tvaresniu ir išmanesniu judumu bei novatorišku, saugiu, stipriu ir visiškai sąveikiu geležinkelių sektoriumi; 
            
            
               (14)todėl Įgyvendinimo reglamentas (ES) 2018/764 turėtų būti atitinkamai iš dalies pakeistas;
            
            
               (15)šiame reglamente nustatytos priemonės atitinka pagal Direktyvos (ES) 2016/797 51 straipsnį įsteigto komiteto nuomonę,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Įgyvendinimo reglamentas (ES) 2018/764 iš dalies keičiamas taip:
            
            
               (1)1 straipsnio 1 dalis pakeičiama taip:
            
            
               „1. 
                     Šiuo reglamentu nustatomi Europos Sąjungos geležinkelių agentūrai (toliau – Agentūra) mokėtini mokesčiai ir rinkliavos už paraiškų nagrinėjimą pagal Reglamento (ES) 2016/796 14, 20, 21 bei 22 straipsnius, įskaitant mokesčius ir rinkliavas už tai, kad pareiškėjas naudojasi to reglamento 12 straipsnyje numatyta vieno langelio principu veikiančia sistema paraiškoms Agentūrai teikti, ir už kitų paslaugų teikimą siekiant Agentūros įsteigimo tikslų. Jame taip pat nustatytas tų mokesčių ir rinkliavų apskaičiavimo metodas ir mokėjimo sąlygos.“;
            
            
               (2)2 straipsnis pakeičiamas taip: 
            
            
               „2 straipsnis
            
            
               Agentūros renkamų mokesčių ir rinkliavų rūšys
            
            
               1.
                     Agentūra renka mokesčius už: 
            
            
               (a)paraiškų pateikimą Agentūrai per vieno langelio principu veikiančią sistemą, jei jie nėra įtraukti į fiksuotus mokesčius už paraiškų nagrinėjimą; 
            
            
               (b)Agentūrai pateiktų paraiškų nagrinėjimą, įskaitant už 4 straipsnyje nurodytų sąmatų teikimą arba tuos atvejus, kai pareiškėjas vėliau atsiima paraišką; 
            
            
               (c)tai, kad Agentūra atnaujina, apriboja, iš dalies keičia arba peržiūri sprendimą, priimtą pagal Direktyvą (ES) 2016/798 arba Direktyvą (ES) 2016/797.
            
            
               Agentūra gali rinkti mokesčius, jeigu ji panaikina leidimą pateikti rinkai dėl vėliau nustatyto naudojamos transporto priemonės arba transporto priemonės tipo neatitikimo esminiams reikalavimams pagal Direktyvos (ES) 2016/797 26 straipsnį arba dėl to, kad bendro saugos sertifikato turėtojas nebeatitinka sertifikavimo sąlygų pagal Direktyvos (ES) 2016/798 17 straipsnio 5 ir 6 dalis.
            
            
               2.
                     1 dalies pirmos pastraipos a ir b punktuose nurodytos paraiškos susijusios su:
            
            
               (a)leidimais pateikti rinkai transporto priemones ir leidimais patvirtinti transporto priemonės tipą pagal Reglamento (ES) 2016/796 20 ir 21 straipsnius, išskyrus leidimus, nurodytus šios dalies b punkte;
            
            
               (b)leidimais pateikti rinkai transporto priemonę ar jų seriją, atitinkančias pagal Direktyvos (ES) 2016/797 25 straipsnio 1 dalį patvirtintą transporto priemonės tipą;
            
         
         
            
               (c)bendrais saugos sertifikatais, išduodamais pagal Reglamento (ES) 2016/796 14 straipsnį;
            
            
               (d)sprendimais patvirtinti, kad ERTMS kelio įranga yra sąveiki ir atitinka susijusias technines sąveikos specifikacijas, priimamais pagal Reglamento (ES) 2016/796 22 straipsnį;
            
            
               (e)išankstinio bendradarbiavimo paraiškomis pagal Komisijos įgyvendinimo reglamento (ES) 2018/545 22 straipsnį ir Komisijos įgyvendinimo reglamento (ES) 2018/763 2 straipsnio 3 dalį ir 4 straipsnio 5 dalį; 
            
            
               (f)Reglamento (ES) 2016/796 58 straipsnyje nurodytais skundais, teikiamais pagal šio reglamento 7 straipsnį.
            
            
               3.
                     Agentūra renka rinkliavas už 1 dalyje nenurodytas kitas paslaugas, kurių prašo pareiškėjas ar kitas asmuo arba subjektas.
            
            
               4.
                     Agentūra paslaugų sąrašą skelbia savo interneto svetainėje.“;
            
            
            
               (3)3 straipsnis pakeičiamas taip:
            
            
               „3 straipsnis
            
            
               Agentūros renkamų mokesčių, rinkliavų ir fiksuotų mokesčių apskaičiavimas 
            
            
               1.Mokesčių už naudojimąsi vieno langelio principu veikiančia sistema teikiant Agentūrai 2 straipsnio 2 dalies a, c, d ir e punktuose nurodytas paraiškas suma turi būti fiksuota suma, nurodyta priedo 2 punkto A lentelėje. Tas fiksuotas mokestis turi būti sumokėtas paraiškos pateikimo metu.
            
            
               2.Mokesčių už 2 straipsnio 2 dalies a, c, d ir e punktuose nurodytų paraiškų nagrinėjimą, įskaitant už 2 straipsnio 1 dalies pirmos pastraipos c punkte ir antroje pastraipoje nurodytą veiklą, suma atitinka bendrą toliau nurodytų dydžių sumą: 
            
            
               (a)paraiškai nagrinėti Agentūros darbuotojų ir išorės ekspertų skirtų valandų skaičius, padaugintas iš Agentūros valandinio tarifo, nurodyto priedo 1 punkte, 
            
            
               (b)Agentūros renkamų mokesčių suma papildoma atitinkama nacionalinių saugos institucijų pateikta suma, kurią sudaro nacionalinės paraiškos dalies nagrinėjimo išlaidos. 
            
            
               3.Mokesčių už 2 straipsnio 2 dalies b punkte nurodytų atitinkamų paraiškų pateikimą ir nagrinėjimą ir už leidimų išdavimą suma turi būti priedo 3 punkto B lentelėje nurodyta fiksuota suma, į kurią įeina 1 dalyje nurodytas mokestis už naudojimąsi vieno langelio principu veikiančia sistema. Tas fiksuotas mokestis turi būti sumokėtas paraiškos pateikimo metu.
            
            
               4.Rinkliavų už 2 straipsnio 3 dalyje nurodytas paslaugas suma turi būti lygi Agentūros darbuotojų ir išorės ekspertų dirbtų valandų skaičiui, padaugintam Agentūros valandinio tarifo, nurodyto priedo 1 punkte.
            
            
               5.Pareiškėjo prašymu labai mažų, mažųjų ar vidutinių įmonių atveju Agentūros už paraiškos nagrinėjimą renkama suma sumažinama 20 %. Toks prašymas pateikiamas teikiant paraišką, kai taikomi fiksuoti mokesčiai, o visais kitais atvejais – ne vėliau kaip prieš Agentūrai išrašant sąskaitą faktūrą.
            
            
               Šiame reglamente labai maža, mažoji ar vidutinė įmonė – tai savarankiška geležinkelio įmonė, infrastruktūros valdytojas arba gamintojas, įsisteigęs arba turintis buveinę Europos ekonominei erdvei priklausančioje valstybėje ir atitinkantis Komisijos rekomendacijoje 2003/361/EB
                  4
                nustatytas sąlygas. 
            
            
               Pareiškėjas per vieno langelio principu veikiančią sistemą pateikia įrodymus, patvirtinančius, kad jis atitinka labai mažos, mažosios ar vidutinės įmonės statusą. Agentūra įvertina pateiktus įrodymus ir nusprendžia atmesti prašymą suteikti labai mažos, mažosios ar vidutinės įmonės statusą, jei kyla abejonių arba trūksta pagrindimo.“; 
            
            
         
         
            
               (4)5 straipsnis iš dalies keičiamas taip:
            
            
               (a)1 dalis pakeičiama taip:
            
            
               „1. Agentūra išduoda mokesčiams ir rinkliavoms sumokėti skirtą sąskaitą faktūrą per 30 kalendorinių dienų nuo:
            
            
               (a)jos sprendimo priėmimo dienos, išskyrus sprendimus, kuriems taikoma fiksuotų mokesčių tvarka arba 6 straipsnio 3 dalis; 
            
            
               (b)Apeliacinės tarybos sprendimo priėmimo dienos; 
            
            
               (c)paslaugos teikimo užbaigimo dienos, 
            
            
               (d)paraiškos atsiėmimo dienos, 
            
            
               (e)dienos, kurią įvyko bet koks kitas įvykis, dėl kurio paraiškos nagrinėjimas nutrauktas.
            
            
               Kalbant apie fiksuotus mokesčius, kurie turi būti sumokėti paraiškos pateikimo metu, kaip nurodyta 3 straipsnio 1 ir 3 dalyse, prieš Agentūrai nagrinėjant paraišką, Agentūra gali susitarti su atskirais pareiškėjais dėl kitos mokėjimo datos, taip pat sudaryti specialų susitarimą dėl sąskaitų faktūrų išrašymo. “;
            
            
               (b)2 dalis pakeičiama taip:
            
            
               „2. Sąskaitoje faktūroje, jei taikoma, nurodomi šie elementai:
            
            
               (a)atskirai nurodomi mokesčiai ir rinkliavos; 
            
            
               (b)sumos, kurioms taikomi fiksuoti mokesčiai;
            
            
               (c)jei fiksuoti mokesčiai netaikomi, Agentūros dirbtų valandų skaičius ir taikomas valandinis tarifas; 
            
            
               (d)atitinkamais atvejais, atsakingos nacionalinės saugos institucijos patirtos išlaidos. Išlaidos nurodomos kartu su užduotimis ir joms atlikti skirtu laiku arba nurodomi fiksuoti tarifai, kuriuos nacionalinė saugos institucija taiko nacionalinės paraiškos dalies nagrinėjimui.“;
            
            
               (c)įterpiama 4 a dalis: 
            
            
               „4a. Kai pareiškėjams taikoma 6 straipsnio 3 dalis, Agentūra turi teisę parengti mokėjimo pranešimus, kuriais reikalaujama sumokėti už jau išnagrinėtas paraiškos dalis. Jei per Agentūros nustatytą laikotarpį, bet ne trumpesnį kaip 10 kalendorinių dienų, reikalaujamas mokėjimas neatliekamas, Agentūra gali sustabdyti paraiškos nagrinėjimą ir apie tai informuoti pareiškėją. Agentūra atnaujina paraiškos nagrinėjimą, jei reikalaujamas mokėjimas atliekamas per 20 kalendorinių dienų nuo pranešimo apie paraiškos nagrinėjimo sustabdymą. Jei per 20 kalendorinių dienų nuo pranešimo apie paraiškos nagrinėjimo sustabdymą mokėjimas neatliekamas, Agentūra turi teisę atmesti paraišką.“;
            
            
               (d)9 dalis pakeičiama taip:
            
            
               „9. Jei pareiškėjas yra labai maža, mažoji arba vidutinė įmonė, Agentūra atsižvelgia į pagrįstus prašymus nustatyti vėlesnius mokėjimo ir mokėjimo dalimis terminus.“;
            
            
               (5)6 straipsnis iš dalies keičiamas taip:
            
         
         
            
               (a)1 dalis pakeičiama taip: 
            
            
               „1. 
                     Nesumokėjus mokėtinų sumų, Agentūra gali skaičiuoti palūkanas už kiekvieną papildomą kalendorinę dieną, kurią vėluojama sumokėti, ir taikyti susigrąžinimo taisykles, numatytas Europos Parlamento ir Tarybos reglamento (ES, Euratomas) 2018/1046 pirmos dalies IV antraštinės dalies 6 skyriaus 5 skirsnyje, taikomame Europos agentūroms, visų pirma jo 101 straipsnyje, ir Agentūros finansinėse taisyklėse, priimtose pagal Reglamento (ES) 2016/796 66 straipsnį.“;
            
            
               (b)3 dalis pakeičiama taip:
            
            
               „3. Jeigu Agentūra turi įrodymų, kad pareiškėjo finansiniam pajėgumui kyla pavojus, arba jei pareiškėjas nėra įsisteigęs arba jo buveinė nėra Europos ekonominei erdvei priklausančioje valstybėje, ji gali pareikalauti, kad pareiškėjas per 15 dienų nuo paraiškos gavimo pateiktų banko garantiją arba garantuotą užstatą. Jei pareiškėjas to nepadaro, Agentūra gali atmesti jo paraišką.“; 
            
            
               (c)4 dalis pakeičiama taip:
            
            
               „4. Nepažeidžiant 1 dalies, Agentūra gali atmesti naują paraišką arba sustabdyti nagrinėjamos paraiškos nagrinėjimą, jei pareiškėjas arba jo teisių perėmėjas nėra įvykdęs mokėjimo įsipareigojimų, susijusių su ankstesnėmis Agentūros atliktomis leidimų išdavimo, sertifikavimo ar patvirtinimo užduotimis ar paslaugomis, nebent pareiškėjas sumoka visas mokėtinas sumas. Jei nagrinėjamos paraiškos nagrinėjimas turi būti sustabdytas, atitinkamai taikoma 5 straipsnio 4a dalyje nurodyta procedūra.“;
            
            
               (6)8 straipsnis iš dalies keičiamas taip: 
            
            
               (a)1 dalis pakeičiama taip:
            
            
               „1. Savo valandinį tarifą ir fiksuotus tarifus, nurodytus 3 straipsnyje, Agentūra skelbia savo interneto svetainėje.“;
            
            
               (b)2 dalis pakeičiama taip:
            
            
               „Nacionalinė saugos institucija savo interneto svetainėje skelbia tarifus, į kuriuos atsižvelgiant apskaičiuojamos 3 straipsnio 2 dalies b punkte nurodytos išlaidos, kurias turi padengti Agentūra. Jei nacionalinė saugos institucija taiko fiksuotą tarifą, ji nurodo, kuriais leidimų ir sertifikatų išdavimo atvejais tas fiksuotas tarifas taikomas. Nacionalinė saugos institucija pateikia Agentūrai nuorodą į savo interneto svetainę, kurioje pateikiama informacija apie jos mokesčius ir rinkliavas.“;
            
            
               (7)10 straipsnis iš dalies keičiamas taip:
            
            
               (a)įterpiama 1a dalis:
            
            
               „1a. Priede nurodytas sumas Agentūra pirmą kartą indeksuoja 2023 m. sausio 1 d., o vėliau – kartą per kiekvienus finansinius metus, remdamasi 
            
            
               (a)Europos Sąjungos oficialiajame leidinyje paskelbtu kasmet atnaujinamu Europos Sąjungos pareigūnų ir kitų tarnautojų darbo užmokesčio ir pensijų dydžiu bei jam taikomais korekciniais koeficientais, taikydama skaičiavimo metodą, dėl kurio turi susitarti Agentūros valdyba, ir remdamasi atitinkamais metiniais finansiniais duomenimis, naudojamais Agentūros bendrajame programavimo dokumente ir jos konsoliduotose metinėse veiklos ataskaitose, ir (arba)
            
            
               (b)infliacijos lygiu Sąjungoje pagal priedo 4 punkte nustatytą metodą.“;
            
            
               (b)3 dalis pakeičiama taip:
            
            
               „3. Atsižvelgiant į informaciją, kurią Agentūra pateikė savo metinėse ataskaitose, ir siekiant palaipsniui įvesti papildomus fiksuotus mokesčius, šis reglamentas peržiūrimas ne vėliau kaip iki 2024 m. birželio 16 d.“
            
            
               2 straipsnis
            
            
               Šio reglamento priede išdėstytas tekstas pridedamas kaip Įgyvendinimo reglamento (ES) 2018/764 priedas.
            
         
         
            
               3 straipsnis
            
            
               Paraiškoms, pateiktoms iki šio reglamento įsigaliojimo, 1 straipsnio 3 punktas netaikomas. 
            
            
               4 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Komisijos vardu
               
               
                     Pirmininkė
               
               
                     Ursula VON DER LEYEN
               
            
         
         
            
                  
                     (1)
                  
                        OL L 138, 2016 5 26, p. 1. 
               
               
                  
                     (2)
                  
                        2018 m. gegužės 2 d. Komisijos įgyvendinimo reglamentas (ES) 2018/764 dėl Europos Sąjungos geležinkelių agentūrai mokamų mokesčių bei rinkliavų ir jų mokėjimo sąlygų (OL L 129, 2018 5 25, p. 68).
               
               
                  
                     (3)
                  
                        2016 m. gegužės 11 d. Europos Parlamento ir Tarybos direktyva (ES) 2016/797 dėl geležinkelių sistemos sąveikos Europos Sąjungoje (OL L 138, 2016 5 26, p. 44).
               
               
                  
                     (4)
                  
                        2003 m. gegužės 6 d. Komisijos rekomendacija dėl labai mažų, mažųjų ir vidutinio dydžio įmonių apibrėžimo (OL L 124, 2003 5 20, p. 36).
               
            
      
    ---documentbreak--- 
      
         
         
            
               PRIEDAS
            
            
               1.Agentūra taiko 239 EUR valandinį tarifą.
            
            
               2.Fiksuoti mokesčiai, mokami Agentūrai už naudojimąsi vieno langelio principu veikiančia sistema, yra tokie: 
            
            
               A lentelė
            
            
            
                     
                  
                  
                     
                        Vieno langelio principu veikiančios sistemos išlaidų grupė 
                     
                  
                  
                     
                        Suma (EUR)
                     
                  
               
                     
                        Paraiškos pateikimas Agentūrai dėl: 
                     
                  
               
                     
                        1.
                     
                  
                  
                     
                        bendro saugos sertifikato
                     
                  
                  
                     
                        400
                     
                  
               
                     
                        2.
                     
                  
                  
                     
                        transporto priemonės tipo patvirtinimo
                     
                  
                  
                     
                        400
                     
                  
               
                     
                        3.
                     
                  
                  
                     
                        transporto priemonės leidimo, išskyrus leidimą pagal atitikties tipui deklaraciją 
                     
                  
                  
                     
                        400
                     
                  
               
                     
                        4.
                     
                  
                  
                     
                        ERTMS geležinkelio kelio patvirtinimo
                     
                  
                  
                     
                        400
                     
                  
               
                     
                        5.
                     
                  
                  
                     
                        išankstinio bendradarbiavimo proceso 
                     
                  
                  
                     
                        400
                     
                  
               
            
               3.Fiksuoti mokesčiai už paraiškų pateikti rinkai transporto priemonę ar jų seriją, atitinkančias patvirtintą transporto priemonės tipą, pateikimą ir nagrinėjimą yra tokie: 
            
            
            
               B lentelė
            
            
                     
                  
                  
                     
                        Išlaidų grupė
                     
                  
                  
                     
                        Suma (EUR)
                     
                  
               
                     
                        Paraiškos dėl sprendimo, kuriuo leidžiama eksploatuoti tipą atitinkančias transporto priemones, pateikimas Agentūrai ir jos nagrinėjimas:
                     
                  
               
                     
                        1.
                     
                  
                  
                     
                        dėl prekinių vagonų ir visų transporto priemonių, nurodytų Komisijos reglamento (ES) Nr. 321/2013 priedo 2 punkte
                           1
                        
                     
                  
                  
                     
                        775
                     
                  
               
                     
                        2.
                     
                  
                  
                     
                        a) dėl šiluminių arba elektrinių traukos agregatų
                     
                     
                        b) dėl keleivinių vagonų
                     
                     
                        c) dėl mobiliosios geležinkelių infrastruktūros statybos ir techninės priežiūros įrangos
                     
                     
                  
                  
                     
                        970
                     
                  
               
                     
                        3.
                     
                  
                  
                     
                        dėl savaeigių šiluminių arba elektrinių traukinių
                     
                  
                  
                     
                        1 115
                              
                     
                  
               
            
               4.10 straipsnio 1a dalyje nurodytas metinės infliacijos lygis nustatomas taip: 
            
            
                     
                        Taikytinas metinės infliacijos lygis
                     
                  
                  
                     
                        „Eurostat HICP (All items) – European Union all countries“ (2015 m. = 100) procentinis pokytis / 12 mėnesių vidurkio
                     
                  
               
                     
                        Infliacijos lygio, į kurį reikia atsižvelgti, vertė
                     
                  
                  
                     
                        Infliacijos lygio vertė prieš 3 mėnesius iki indeksavimo
                     
                  
               
         
         
            
                  
                     (1)
                  
                        2013 m. kovo 13 d. Komisijos reglamentas (ES) Nr. 321/2013 dėl Europos Sąjungos geležinkelių sistemos posistemio „Riedmenys. Prekiniai vagonai“ techninės sąveikos specifikacijos, kuriuo panaikinamas Komisijos sprendimas 2006/861/EB (OL L 104, 2013 4 12, p. 1).